
AVIZ

asupra proiectului de Lege pentru aprobarea Ordonanţei de urgenţă a Guvernului nr. 11/2006 privind măsurile ce se aplică pentru 
monitorizarea, combaterea şi eradicarea 
gripei aviare pe teritoriul României
Cu adresa nr. PL.X. 304 din 18 aprilie 2006, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr. 11/2006 privind măsurile ce se aplică pentru monitorizarea, combaterea şi eradicarea gripei aviare pe teritoriul României.
In urma examinării, în şedinţa din data de 04.05.2006, Comisia, cu unanimitate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma adoptată de Senat.

